Xildhibaan Qabile mar uu ka hadlaayey muddo xileedka u hadhay Xukuumadda ayaa yidhi “Maaha xilliga ay Xukuumaddu ku kici lahayd waxyaabahan, arimahana waxay xasarad ku yihiin xasiloonida iyo deganaasha loogu gogol xaadhi lahaa Doorashada, waxyaabahan ay Xukuumaddu wadana waxay dareen ka sii bixinaysa xaalada uu dalku ku sugan yahay, marka anigu waxaan ku talin lahaa Wasaaradda Arrimaha Guddaha amarada ay bixinayso inay joojiso, ee xeerarka dalka ay ku shaqeeyso, dadku hadal wey ka soo xiiqeen, oo hadda qof walba oo muwaadin ahi uu fikirayaa, Sharciguna waa hanti ay umaddu leedahay, cid walba oo is hor taaga sharciguna sharaf yeelan mayso, haddii uu Madaxweyne yahay iyo haddii uu Xildhibaan yahayba, arimahan dhacayna waa arimo Qaranka oo dhan khuseeya gaar uma aha Gabiley iyo Saylac, waxaynu ogeyn in Boorama Xildhibaano laga soo xidh-xidhay, 21 Degmo ee dalkuna waa inay arinkan ay hoos u eegaan anigu garan maayo meel ay u dacwoodane”.
